 ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA NR. 150/29.05.2025**

**privind însușirea și aprobarea documentației cadastrale de primă înregistrare în domeniul privat al Municipiului Satu Mare, a imobilului teren identificat prin nr. top 1692/6**

Consiliul Local al Municipiului Satu Mare,

Având în vedere documentația cadastrală de primă înregistrare, nr. proiect 118/2025, denumită Plan de amplasament și delimitare a imobilului, întocmită de S.C. Syntax S.R.L, prin persoană fizică autorizată Budai Zsolt – Petru,

Analizând proiectul de hotărâre înregistrat sub nr. 33953/27.05.2025, referatul de aprobare al inițiatorului, înregistrat sub nr. 33956/27.05.2025, raportul de specialitate al Direcției Patrimoniu, Serviciul Patrimoniu Concesionări Închirieri, înregistrat sub nr. 33958/27.05.2025, raportul de specialitate al Serviciului Juridic, înregistrat sub nr. 34037/27.05.2025 și avizele comisiilor de specialitate ale Consiliului Local Satu Mare,

Luând în considerare prevederile:

* art. 10 alin. (2) și art. 24 alin. (1) - alin.(3) din Legea cadastrului și publicității imobiliare nr. 7/1996, republicată, cu modificările și completările ulterioare,
* art. 18 lit. a), art. 67 din Ordinul privind aprobarea Regulamentului de recepție și înscriere în evidențele de cadastru și carte funciară nr. 600/2023, cu modificările și completările ulterioare,
* art. 6 din Legea nr. 18/1991 a fondului funciar, republicată, cu modificările și completările ulterioare,
* art. 885 alin. (1), art. 888 din Legea nr. 287/2009 privind Codul Civil, republicată cu modificările și completările ulterioare,
* art. 87 alin. (5), art. 354 și art. 355 din O.U.G. nr. 57/2019 privind Codul administrativ, cu modificările și completările ulterioare,

Ținând seama de prevederile Legii privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare,

În temeiul prevederilor art. 129 alin. (2) lit. c), ale art. 139 alin. (2), precum şi ale art. 196 alin. (1) lit. a) din O.U.G. nr. 57/2019 privind Codul Administrativ cu modificările şi completările ulterioare,

Adoptă prezenta

**H O T Ă R Â R E:**

**Art. 1.** Se însușește lucrarea de specialitate denumită ”Plan de amplasament și delimitare a imobilului” scara 1:1000, executată de S.C. Syntax S.R.L. prin persoană fizică autorizată Budai Zsolt-Petru, nr. proiect 118/2025, care constituie anexă la prezenta hotărâre.

**Art. 2.** Se aprobă înscrierea în domeniul privat al Municipiului Satu Mare a suprafeței de 5321 mp, nr. top 1692/6, identificat în documentația însușită la art. 1, cu categoria de folosință neproductiv.

**Art. 3.** Se dispune O.C.P.I. Satu Mare înscrierea în evidențele de Publicitate Imobiliară a celor aprobate la articolele precedente şi înființarea unei coli de Carte Funciară.

**Art. 4.** Cu ducerea la îndeplinire a prezentei hotărâri se încredințează Direcția Patrimoniu - Serviciul Patrimoniu Concesionări Închirieri din cadrul Aparatului de specialitate al Primarului municipiului Satu Mare.

**Art. 5.** Prezenta hotărâre se comunică prin intermediul Secretarului general al municipiului Satu Mare, în termenul prevăzut de lege, Primarului municipiului Satu Mare, Instituției Prefectului - Județul Satu Mare, Viceprimarului municipiului Satu Mare - domnului Băbțan Raul Gabriel și Direcției Patrimoniu- Serviciul Patrimoniu Concesionări Închirieri.

**Președinte de ședință, Contrasemnează**

**György Ildikó-Adél Secretar general,**

**Mihaela Maria Racolța**

Prezenta hotărâre a fost adoptată în ședință ordinară cu respectarea prevederilor art. 139 alin. (2) din O.U.G. nr. 57/2019 privind Codul administrativ, cu modificările și completările ulterioare;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 22 |
| Nr. total al consilierilor absenţi | 1 |
| Voturi pentru | 22 |
| Voturi împotrivă | 0 |
| Abţineri | 0 |

Redactat în 3 exemplare originale

L.G.